10-те най-опасни за живота професии в САЩ - infostock.bg
07 Февруари 2020 18:30
Професията на пилотите и бордните инженери е сред най-опасните не само в САЩ, но и в целия свят. Снимка: Pixabay
Регистрирани са 5250 смъртоносни наранявания на работното място в Съединените щати през 2018 г., показва шестото поредно годишно преброяване на фаталните трудови злополуки в САЩ от американското Бюро по трудова статистика (BLS), обявено преди седмица. Техният брой е нараснал с 2% спрямо предходната 2017 г., когато са регистрирани 5147 смъртни случаи.
Транспортните инциденти остават най-честия вид фатално събитие на работното място - за 2080 души, което представлява 40 на сто от всички произшествия с фатален край. Инцидентите, свързани с контакт с предмети и оборудване, са нараснали с 13% (от 695 през 2017 г. на 786 през 2018 г.). Поради употреба на наркотици или алкохол по време на работа смъртните случаи са се увеличили с 12 на сто (от 272 на 305).
От насилие и други наранявания от лица или животни фаталните инциденти са се увеличили с 3% през 2018 г. поради увеличението с 11 на сто на самоубийствата, свързани с работата (от 275 на 304). Фатални падания, плъзгания и пътувания намаляват с 11% до 791, след като през 2017 г. е достигнат максимум от 887 фатални случая.
В преброяването са включени всички инциденти на работното място във всички щати, освен по видове злополуки, но и по професии.
Въз основа на преброяването на BLS, експертите на специализирания интернет портал BusinessInsider проучиха списъка и съставиха класация на най-опасните, с фатален край за хората професии. Ето и 10-те професии с най-много смъртни случаи на 100 000 заети на трудов договор на пълен работен ден:
10. Работници за поддържане на зелени площи
Броят на смъртните наранявания на 100 000 служители: 20.2%. Такива работници пряко контролират и координират дейности, свързани с поддържането на зелени площи, и работят с уреди за рязане, копаене и косене.
9. Представители на строителни професии и професии от минната индустрия
Броят на фаталните наранявания на 100 000 служители: 21.0%. Такива работници пряко контролират и координират работа със строителни машини и уреди за работа под земята.
8. Работници, които боравят с железни или стоманени греди
Броят на смъртните наранявания на 100 000 служители: 23.6%. Такива работници повдигат, преместват и извършват различни манипулации със стоманени или железни греди, необходими за строителството.
7. Земеделски стопани, фермери и други представители на селскостопанските професии
Броят на смъртните наранявания на 100 000 служители: 24.7%. Такива работници засаждат култури, грижат се за тях, управляват селскостопански машини, координират работата на други служители в тази област.
6. Водачи на камиони и други моторни превозни средства
Броят на смъртните наранявания на 100 000 служители: 26.0%. Такива работници карат камиони и други превозни средства по строго определени маршрути или територии за продажба или доставка на стоки.
5. Чистачи по улиците
Броят на фаталните наранявания на 100 000 служители: 44.3%. Такива работници събират боклук и рециклируеми материали от контейнери в камиони.
4. Работници на покриви
Броят на смъртните наранявания на 100 000 служители: 51.5%. Такива работници монтират на покривите керемиди, плочи от шисти и други материали.
3. Пилоти и бордни инженери на самолети
Броят на смъртните наранявания на 100 000 служители: 58.9%. Пилотите управляват самолети по точно определен маршрут, превозвайки пътници или товари, а бордните инженери следят за изправността на самолета.
2. Риболовци
Броят на смъртните наранявания на 100 000 служители: 77.4%. Те използват мрежи и друго необходимо оборудване на кораби, за да ловят риба и друг морски животни.
1. Дървосекачи
Броят на фаталните наранявания на 100 000 служители: 97.6%. Те използват различно машити и оборудване за сечене и рязане на дървета.
EURUSD 1.14 ▲0.00%
USDCHF 0.95 ▲0.00%
Dow 30 26 697.00 ▼0.21%
S&P 500 3 209.13 ▼0.29%
Nasdaq 100 10 610.00 ▼0.73%
DAX 30 12 845.30 ▼0.25%
Bitcoin 9 225.52 ▲0.46%
Ethereum 238.70 ▲0.67%
Ripple 0.20 ▲0.13%
Петрол - лек суров 41.06 ▲0.22%
Петрол - брент 43.69 ▲0.14%
Germany Bund 10 Year 176.08 ▼0.05%